ddrg/super_eurlex huggingface dataset:
SL Uradni list Evropske unije C 78/17

Sodba Splošnega sodišča z dne 25. januarja 2017 – Rusal Armenal/Svet

(Zadeva T-512/09 RENV) (1)

((Damping - Uvoz nekaterih aluminijastih folij s poreklom iz Armenije, Brazilije in Kitajske - Dokončna protidampinška dajatev - Tržnogospodarska obravnava - Člen 2(7)(b) in (c), druga alinea, Uredbe (ES) št. 384/96 - Kumulativna presoja uvoza, ki je predmet protidampinških preiskav - Člen 3(4)(a) in (b) Uredbe št. 384/96 - Ponudba zaveze - Člen 8(3) Uredbe št. 384/96))

(2017/C 078/22)

Jezik postopka: angleščina

Stranke

Tožeča stranka: Rusal Armenal ZAO (Erevan, Armenija) (zastopniki: B. Evtimov, E. Borovikov, odvetnika, in D. O’Keeffe, solicitor)

Tožena stranka: Svet Evropske unije (zastopniki: najprej S. Boelaert in J.-P. Hix, agenta, nato J.-P. Hix, skupaj z B. O’Connorjem, solicitor, in S. Gublom, odvetnikom)

Intervenienta v podporo tožene stranke: Evropski parlament (zastopnika: D. Warin in A. Auersperger Matić, agenta) in Evropska komisija (zastopniki: J.-F. Brakeland, M. França in A. Demeneix, agenti)

Predmet

Tožba na podlagi člena 263 PDEU, s katero se predlaga razglasitev ničnosti Uredbe Sveta (ES) št. 925/2009 z dne 24. septembra 2009 o uvedbi dokončne protidampinške dajatve in o dokončnem pobiranju začasne dajatve, uvedene na uvoz nekaterih aluminijastih folij s poreklom iz Armenije, Brazilije in Ljudske republike Kitajske (UL 2009, L 262, str. 1).

Izrek

1. Tožba se zavrne.

2. Družba Rusal Armenal ZAO nosi svoje stroške in stroške Sveta Evropske unije v postopkih pred Splošnim sodiščem in Sodiščem.

3. Evropski parlament in Evropska komisija nosita vsak svoje stroške.

(1) UL C 80, 27.3.2010.
SL Uradni list Evropske unije C 39/15

Sodba Splošnega sodišča z dne 13. decembra 2013 – HSE proti Komisiji

(Zadeva T-399/09) (1)

(Konkurenca - Omejevalni sporazumi - Trg kalcijevega karbida in magnezija za uporabo v jeklarski in plinski industriji v EGP, z izjemo Irske, Španije, Portugalske in Združenega kraljestva - Odločba o ugotovitvi kršitve člena 81 ES - Določanje cen in razdelitev trga - Odgovornost za kršitveno ravnanje - Domneva nedolžnosti - Globe - Člen 23 Uredbe (ES) št. 1/2003 - Smernice o načinu določanja glob iz leta 2006 - Olajševalne okoliščine - Kršitev, storjena iz malomarnosti - Kršitev, ki so jo odobrili ali spodbudili javni organi)

2014/C 39/25

Jezik postopka: angleščina

Stranki

Tožeča stranka: Holding Slovenske elektrarne d.o.o. (HSE) (Ljubljana, Slovenija) (zastopnik: F. Urlesberger, odvetnik)

Tožena stranka: Evropska komisija (zastopniki: sprva J. Bourke in N. von Lingen, nato N. von Lingen in R. Sauer, zastopniki)

Predmet

Predlog za razglasitev ničnosti Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – Reagenti na osnovi kalcijevega karbida in magnezija v jeklarski in plinski industriji), v delu, ki se nanaša na tožečo stranko, in, podredno, predlog za znižanje zneska globe, ki je bila tožeči stranki naložena z navedeno odločbo.

Izrek

1. Tožba se zavrne.

2. Družba Holding Slovenske elektrarne d.o.o. (HSE) poleg lastnih stroškov nosi stroške, ki jih je priglasila Evropska komisija.

(1) UL C 312, 19.12.2009.
SL Uradni list Evropske unije C 245/8

Sodba Splošnega sodišča z dne 12. junija 2014 – Intel proti Komisiji

(Zadeva T-286/09) (1)

((Konkurenca - Zloraba prevladujočega položaja - Trg centralnih procesnih enot - Odločba o ugotovitvi kršitve člena 82 ES in člena 54 Sporazuma EGP - Popusti za zvestobo - „Gole“ omejitve - Opredelitev zlorabe - Analiza enako učinkovitega konkurenta - Mednarodna pristojnost Komisije - Obveznost preiskave, ki jo ima Komisija - Omejitve - Pravica do obrambe - Načelo dobrega upravljanja - Celovita strategija - Globe - Enotna in trajajoča kršitev - Smernice za izračun glob iz leta 2006))

2014/C 245/10

Jezik postopka: angleščina

Stranke

Tožeča stranka: Intel Corp. (Wilmington, Delaware, Združene države) (zastopniki: sprva K. Bacon, barrister, M. Hoskins, N. Green, QC, S. Singla, barrister, I. Forrester, QC, A. Parr, R. Mackenzie, solicitors, in D. Piccinin, barrister, nato I. Forrester, A. Parr, R. Mackenzie in D. Piccinin)

Tožena stranka: Evropska komisija (zastopniki: T. Christoforou, N. Khan, V. Di Bucci in M. Kellerbauer, zastopniki)

Intervenient v podporo tožeče stranke: Association for Competitive Technology, Inc. (Washington, DC, Združene države) (zastopnik: J.-F. Bellis, odvetnik)

Intervenient v podporo tožene stranke: Union fédérale des consommateurs – Que choisir (UFC – Que choisir) (Pariz, Francija) (zastopnika: sprva J. Franck, nato E. Nasry, odvetnik)

Predmet

Predlog za razglasitev ničnosti Odločbe Komisije C (2009) 3726 final z dne 13. maja 2009 v zvezi s postopkom na podlagi člena 82 [ES] in člena 54 Sporazuma EGP (Zadeva COMP/C-3/37.990 – Intel) ali podredno, predlog za odpravo ali znižanje globe, naložene tožeči stranki.

Izrek

1. Tožba se zavrne.

2. Intel Corp. nosi svoje stroške, stroške Evropske komisije, razen njenih stroškov, povezanih z intervencijo Association for Competitive Technology, in stroške Union fédérale des consommateurs – Que choisir (UFC – Que choisir).

3. Association for Competitive Technology nosi svoje stroške in stroške Evropske komisije, povezane z njeno intervencijo.

(1) UL C 220, 12.9.2009.
SL Uradni list Evropske unije C 313/20

Sodba Splošnega sodišča z dne 12. septembra 2013 – Nemčija proti Komisiji

(Zadeva T-347/09) (1)

(Državne pomoči - Brezplačni prenos nekaterih območij nacionalne naravne dediščine - Ukrepi za finančno podporo obsežnih projektov za varstvo okolja - Odločba o razglasitvi pomoči za združljive s skupnim trgom - Pojem podjetja - Obveznost obrazložitve)

2013/C 313/36

Jezik postopka: nemščina

Stranke

Tožeča stranka: Zvezna republika Nemčija (zastopniki: sprva M. Lumma in B. Klein, nato A. Wiedmann in T. Henze, zastopniki)

Tožena stranka: Evropska komisija (zastopniki: sprva K. Gross, nato F. Erlbacher, A. Stobiecka-Kuik in P. Loewenthal, zastopniki)

Intervenientke v podporo tožeči stranki: Francoska republika (zastopnika: G. de Bergues in J. Gstalter, zastopnika); Kraljevina Nizozemska (zastopniki: sprva C. Wissels, Y. de Vries in M. de Ree, nato C. Wissels, M. de Ree, J. Langer in M. Noort, zastopniki); in Republika Finska (zastopnik: J. Heliskoski, zastopnik)

Predmet

Predlog za razglasitev ničnosti odločbe Komisije C(2009) 5080 final z dne 2. julija 2009 o državni pomoči NN 8/2009, ki jo je dodelila Zvezna republika Nemčija in se nanaša na sistem državnih pomoči, ki po eni strani vključuje brezplačni prenos nekaterih območij nacionalne naravne dediščine in po drugi ukrepe za finančno podporo obsežnih projektov za varstvo okolja (UL C 230, str. 1).

Izrek

1. Tožba se zavrne.

2. Zvezna republika Nemčija nosi svoje stroške in stroške Evropske komisije.

3. Francoska republika, Kraljevina Nizozemska in Republika Finska nosijo svoje stroške.

(1) UL C 267, 7.11.2009.
SL Uradni list Evropske unije C 355/20

Sodba Splošnega sodišča z dne 27. septembra 2012 – Francija proti Komisiji

(Zadeva T-139/09) (1)

(Državne pomoči - Sektor sadja in zelenjave - „Načrti ukrepov ob nepredvidljivih dogodkih“ za podporo trga sadja in zelenjave - Odločba, s katero je bila pomoč razglašena za nezdružljivo s skupnim trgom - Pojem državne pomoči - Državna sredstva - Sofinanciranje, ki ga zagotavljajo oseba javnega prava in organizacije proizvajalcev iz prostovoljnih prispevkov - Trditve, ki niso bile navajane v upravnem postopku - Obveznost obrazložitve)

2012/C 355/41

Jezik postopka: francoščina

Stranki

Tožeča stranka: Francoska republika (zastopniki: sprva E. Belliard, G. de Bergues in A.-L. During, nato E. Belliard, G. de Bergues in J. Gstalter, zastopniki)

Tožena stranka: Evropska komisija (zastopnik: B. Stromsky, zastopnik)

Predmet

zaradi razglasitve ničnosti Odločbe Komisije C(2009) 203 final z dne 28. januarja 2009 o „načrtih ukrepov ob nepredvidljivih dogodkih“ v sektorju sadja in zelenjave, ki jih je izvedla Francija.

Izrek

1. Tožba se zavrne.

2. Francoski republiki se naloži plačilo stroškov.

(1) UL C 141, 20.6.2009.
SL Uradni list Evropske unije C 399/17

Sodba Splošnega sodišča z dne 14. novembra 2012 – Prysmian in Prysmian Cavi e Sistemi Energia proti Komisiji

(Zadeva T-140/09) (1)

(Konkurenca - Upravni postopek - Ničnostna tožba - Akti, sprejeti med pregledom - Vmesni ukrepi - Nedopustnost - Sklep o odreditvi pregleda - Obveznost obrazložitve - Varstvo zasebnosti - Dovolj resni indici - Sodni nadzor)

2012/C 399/28

Jezik postopka: italijanščina

Stranke

Tožeči stranki: Prysmian SpA (Milano, Italija) in Prysmian Cavi e Sistemi Energia Srl (Milano) (zastopniki: A. Pappalardo, F. Russo, L. Stasi, C. Tesauro in L. Armati, odvetniki)

Tožena stranka: Evropska komisija (zastopniki: sprva V. Di Bucci in X. Lewis, nato V. Di Bucci in N. von Lingen, zastopniki)

Predmet

Prvič, predlog za razglasitev ničnosti Odločbe Komisije C(2009) 92/2 z dne 9. januarja 2009, s katero je bila družbi Prysmian SpA in vsem drugim podjetjem, ki jih ta neposredno ali posredno nadzoruje, vključno z družbo Prysmian Cavi e Sistemi Energia Srl, odrejena podreditev pregledu v skladu s členom 20(4) Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 [ES] in 82 [ES] (UL, posebna izdaja v slovenščini, poglavje 8, zvezek 2, str. 205) (zadeva COMP/39.610); drugič, predlog Splošnemu sodišču, naj ugotovi nezakonitost odločbe, ki jo je Komisija sprejela med pregledom, o kopiranju nekaterih računalniških datotek, da bi jih preučila v svojih prostorih, in tretjič, predlog Sodišču, naj Komisiji prepove uporabo kakršnihkoli nezakonito pridobljenih dokumentov in ji naloži, naj družbama Prysmian in Prysmian Cavi e Sistemi Energia vrne nezakonito pridobljene dokumente.

Izrek

1. Odločba Komisije C(2009) 92/2 z dne 9. januarja 2009, s katero je bila družbi Prysmian SpA in vsem drugim podjetjem, ki jih ta neposredno ali posredno nadzoruje, vključno z družbo Prysmian Cavi e Sistemi Energia Srl, odrejena podreditev pregledu v skladu s členom 20(4) Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 [ES] in 82 [ES] se razglasi za nično v delu, v katerem se nanaša na est annulée pour autant qu’elle concerne des câbles électriques autres que les câbles électriques sous-marins et souterrains de haute tension et le matériel associé à ces autres câbles.

2. Le recours est rejeté pour le surplus.

3. Prysmian et Prysmian Cavi e Sistemi Energia supporteront leurs propres dépens ainsi que la moitié des dépens exposés par la Commission européenne.

4. La Commission supportera la moitié de ses propres dépens.

(1) UL C 141, 20.6.2009.
1.

Člen 1 Odločbe Komisije C(2009) 5355 final z dne 8. julija 2009 v zvezi s postopkom na podlagi člena 81 [ES] (Zadeva COMP/39.401 – E.ON/GDF) se razglasi za ničen v delu, v katerem je ugotovljeno, da je kršitev trajala od 1. januarja 1980 do vsaj 24. aprila 1998 kar zadeva kršitev, storjeno v Nemčiji, in v delu, v katerem je ugotovljen obstoj kršitve, storjene v Franciji med 13. avgustom 2004 in 30. septembrom 2005.
SL Uradni list Evropske unije C 319/7

Sodba Splošnega sodišča z dne 13. septembra 2012 – Italija proti Komisiji

(Zadeva T-379/09) (1)

(Državne pomoči - Oprostitev plačila trošarin za plinsko olje, ki se uporablja za ogrevanje rastlinjakov - Odločba, s katero je shema pomoči razglašena za nezdružljivo s skupnim trgom in je naloženo vračilo pomoči - Obveznost obrazložitve - Selektivnost - Vpliv na trgovino med državami članicami - Škodovanje konkurenci - Direktiva 92/81/EGS - Direktiva 2003/96/ES - Smernice Skupnosti o državni pomoči za varstvo okolja)

2012/C 319/10

Jezik postopka: italijanščina

Stranki

Tožeča stranka: Italijanska republika (zastopniki: F. Arena, G. Palmieri in F. Varrone, avvocati dello Stato)

Tožena stranka: Evropska komisija (zastopnika: B. Stromsky in D. Grespan, zastopnika)

Predmet

Predlog za razglasitev ničnosti Odločbe Komisije 2009/944/ES z dne 13. julija 2009 o shemah državnih pomoči C 6/04 (prej NN. 70/01) in C 5/05 (prej NN 71/04), ki jih Italija izvaja za pridelovalce v rastlinjakih (oprostitev plačila trošarin za plinsko olje, ki se uporablja za ogrevanje rastlinjakov) (UL L 327, str. 6).

Izrek

1. Tožba se zavrne.

2. Italijanski republiki se naloži plačilo stroškov.

(1) UL C 282, 21.11.2009.
SL Uradni list Evropske unije C 311/38

Sodba Splošnega sodišča z dne 13. septembra 2011 – Dredging International in Ondernemingen Jan de Nul proti EMSA

(Zadeva T-8/09) (1)

(Javna naročila storitev - Postopki oddaje javnih naročil EMSE - Uporaba dežurnih plovil za preprečevanje onesnaževanja z ogljikovodiki - Zavrženje ponudbe - Ničnostna tožba - Neskladnost ponudbe s predmetom naročila - Posledice - Enako obravnavanje - Sorazmernost - Opredelitev predmeta naročila - Neposredovanje značilnosti in prednosti izbrane ponudbe - Obrazložitev - Oddaja naročila - Neobstoj pravnega interesa - Predlog za razglasitev ničnosti pogodbe, sklenjene z izbranim ponudnikom - Odškodninski zahtevek)

2011/C 311/68

Jezik postopka: angleščina

Stranke

Tožeči stranki: Dredging International NV (Zwijndrecht, Belgija); in Ondernemingen Jan de Nul NV (Hofstade-Aalst, Belgija) (zastopnika: R. Martens in A. Van Vaerenbergh, odvetnika)

Tožena stranka: Evropska agencija za pomorsko varnost (EMSA) (zastopniki: J. Menze, zastopnik, skupaj z J. Stuyckom in A.-M. Vandrommejem, odvetnikoma)

Predmet

Prvič, predlog za razglasitev ničnosti odločbe EMSE z dne 29. oktobra 2008, s katero je bila zavržena ponudba, ki sta jo vložili tožeči stranki v okviru postopka s pogajanji EMSA/NEG/3/2008, za oddajo naročil storitev v zvezi z uporabo dežurnih plovil za preprečevanje onesnaževanja z ogljikovodiki (sklop št. 2: Severno morje) in s katero je bilo naročilo oddano družbi DC International, drugič, predlog za razglasitev ničnosti pogodbe, sklenjene med EMSO in družbo DC International, in, tretjič, odškodninski zahtevek.

Izrek

1. Tožba se zavrne.

2. Družbama Dredging International NV in Ondernemingen Jan de Nul NV se naloži plačilo stroškov.

(1) UL C 82, 4.4.2009.
SL Uradni list Evropske unije C 355/17

Sodba Splošnega sodišča z dne 26. oktobra 2011 – Dufour proti ECB

(Zadeva T-436/09) (1)

(Dostop do dokumentov - Sklep 2004/258/ES - Zbirke podatkov ECB, ki so služile kot podlaga za pripravo poročil o zaposlovanju in mobilnosti zaposlenih - Zavrnitev dostopa - Ničnostna tožba - Pravni interes - Dopustnost - Pojem,dokument‘ - Odškodninska tožba - Prezgodnja vložitev)

2011/C 355/30

Jezik postopka: francoščina

Stranke

Tožeča stranka: Julien Dufour (Jolivet, Francija) (zastopnika: I. Schoenacker Rossi in H. Djeyaramane, odvetnika)

Tožena stranka: Evropska centralna banka (ECB) (zastopniki: sprva K. Laurinavicius in S. Lambrinoc, nato S. Lambrinoc in P. Embley, zastopniki)

Intervenientke v podporo tožeče stranke: Kraljevina Danska (zastopnika: B. Weis Fogh in. S. Juul Jørgensen, zastopnika), Republika Finska (zastopniki: sprva J. Heliskoski, H. Leppo in M. Pere, nato J. Heliskoski in H. Leppo, zastopniki) in Kraljevina Švedska (zastopniki: A. Falk, K. Petkovska in S. Johannesson, zastopniki)

Intervenientka v podporo tožene stranke: Evropska komisija (zastopnika: J.-P. Keppenne in C. ten Dam, zastopnika)

Predmet

Prvič, predlog za razglasitev ničnosti odločbe Izvršilnega odbora ECB, ki je bila tožeči stranki posredovana z dopisom predsednika ECB z dne 2. septembra 2009 in s katero je bila zavrnjena zahteva tožeče stranke za dostop do zbirk podatkov, ki so služile kot podlaga za pripravo poročil ECB o zaposlovanju in mobilnosti zaposlenih, drugič, predlog, da se ECB naloži, da tožeči stranki omogoči dostop do zadevnih zbirk podatkov, in, nazadnje, predlog za povračilo škode, ki naj bi jo tožeča stranka utrpela zaradi zavrnitve njene zahteve za dostop.

Izrek

1. Odločba Izvršilnega odbora Evropske centralne banke (ECB), ki je bila Julienu Dufourju posredovana z dopisom predsednika ECB z dne 2. septembra 2009 se razglasi za nično.

2. V preostalem delu se tožba zavrne.

3. ECB nosi svoje stroške in stroške, ki jih je priglasil J. Dufour.

4. Kraljevina Danska, Republika Finska, Kraljevina Švedska in Komisija nosijo svoje stroške.

(1) UL C 11, 16.1.2010.
2.

Družbi Dr. Robert Winzer Pharma GmbH se naloži plačilo njenih stroškov in stroškov, ki sta jih priglasila Urad za usklajevanje na notranjem trgu (znamke in modeli) (UUNT) in družba Alcon Inc.
SL Uradni list Evropske unije C 103/22

Sodba Splošnega sodišča z dne 17. februarja 2011 – Annco proti UUNT – Freche et fils (ANN TAYLOR LOFT)

(Zadeva T-385/09) (1)

(Znamka Skupnosti - Postopek z ugovorom - Prijava besedne znamke Skupnosti ANN TAYLOR LOFT - Prejšnja nacionalna besedna znamka LOFT - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009)

2011/C 103/39

Jezik postopka: angleščina

Stranke

Tožeča stranka: Annco, Inc. (Wilmington, Delaware, Združene države) (zastopnik: G. Triet, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik)

Druga stranka v postopku pred odborom za pritožbe UUNT: Freche et fils associés (Pariz, Francija)

Predmet

Tožba zoper odločbo prvega odbora za pritožbe UUNT z dne 1. julija 2009 (zadeva R 1485/2008-1), ki se nanaša na postopek z ugovorom med Freche et fils associés in Annco, Inc.

Izrek

1. Odločba prvega odbora za pritožbe Urada za usklajevanje na notranjem trgu (znamke in modeli) (UUNT) z dne 1. julija 2009 (zadeva R 1485/2008-1) se razveljavi.

2. V preostalem je tožba nedopustna.

3. UUNT se naloži plačilo stroškov.

(1) UL C 282, 21.11.2009.
SL Uradni list Evropske unije C 346/40

Sodba Splošnega sodišča z dne 28. oktobra 2010 – Farmeco proti UUNT – Allergan (BOTUMAX)

(Zadeva T-131/09) (1)

(Znamka Skupnosti - Postopek z ugovorom - Prijava besedne znamke Skupnosti BOTUMAX - Prejšnji besedna in figurativna znamka Skupnosti BOTOX - Relativni razlogi za zavrnitev - Verjetnost zmede - Škodovanje ugledu - Člen 8(1)(b) in (5) Uredbe (ES) št. 40/94 (postal člen 8(1)(b) in (5) Uredbe (ES) št. 207/2009))

2010/C 346/80

Jezik postopka: angleščina

Stranke

Tožeča stranka: Farmeco AE Dermokallyntika (Atene, Grčija) (zastopnik: N. Lyperis, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik)

Druga stranka v postopku pred odborom za pritožbe UUNT: Allergan, Inc. (Irvine, Kalifornija, Združene države)

Predmet

Tožba zoper odločbo četrtega odbora za pritožbe UUNT z dne 2. februarja 2009 (zadeva R 60/2008-4), ki se nanaša na postopek z ugovorom med Allergan Inc. in Farmeco AE Dermokallyntika.

Izrek

1. Tožba se zavrne.

2. Farmeco AE Dermokallyntika se naloži plačilo stroškov.

(1) UL C 129, 6.6.2009.
SL Uradni list Evropske unije C 292/25

Sodba Splošnega sodišča z dne 11. julija 2014 – RWE in RWE Dea proti Komisiji

(Zadeva T-543/08) (1)

((Konkurenca - Omejevalni sporazumi - Trg parafinskih voskov - Trg stiskanih parafinov - Odločba o ugotovitvi kršitve člena 81 ES - Določitev cen in razdelitev trgov - Odgovornost matične družbe za kršitve pravil o konkurenci, ki sta jih storili njena hčerinska družba in skupna družba, v kateri je ta matična družba udeležena - Odločilen vpliv matične družbe - Domneva v primeru 100-odstotne kapitalske udeležbe - Nasledstvo - Sorazmernost - Enako obravnavanje - Smernice o načinu določanja zneska glob iz leta 2006 - Neomejena pristojnost))

2014/C 292/30

Jezik postopka: nemščina

Stranke

Tožeči stranki: RWE AG (Essen, Nemčija); in RWE Dea AG (Hamburg, Nemčija) (zastopniki: C. Stadler, M. Röhrig in S. Budde, odvetniki)

Tožena stranka: Evropska komisija (zastopnika: A. Antoniadis in R. Sauer, zastopnika)

Predmet

Predlog za razglasitev ničnosti členov 1 in 2 Odločbe Komisije C(2008) 5476 final z dne 1. oktobra 2008 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.181 – Vosek za sveče) v delu, v katerem se nanaša na tožeči stranki in, podredno, predlog za zmanjšanje zneska globe, ki jima je bila naložena.

Izrek

1. Člen 1 Odločbe Komisije C(2008) 5476 final z dne 1. oktobra 2008 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.181 – Vosek za sveče) se razglasi za ničen v delu, v katerem je Evropska komisija ugotovila, da sta bili družbi RWE AG in RWE Dea AG udeleženi pri kršitvi po 2. januarju 2002.

2. Znesek globe, ki se naloži družbama RWE in RWE Dea, se določi na 3 5 8 88 562 EUR.

3. V preostalem se tožba zavrne.

4. Komisija nosi petino svojih stroškov in plača petino stroškov družb RWE in RWE Dea. Družbi RWE in RWE Dea nosita štiri petine svojih stroškov in plačata štiri petine stroškov Komisije.

(1) UL C 55, 7.3.2009.
SL Uradni list Evropske unije C 156/30

Sodba Splošnega sodišča z dne 12. aprila 2013 – Irish Music Rights Organisation proti Komisiji

(Zadeva T-415/08) (1)

(Konkurenca - Omejevalni sporazumi - Avtorske pravice v zvezi z javnim izvajanjem glasbenih del po spletu, po satelitu in s kabelsko retransmisijo - Odločba o ugotovitvi kršitve člena 81 ES - Razdelitev geografskega trga - Dvostranski sporazumi med nacionalnimi kolektivnimi organizacijami - Usklajeno ravnanje, ki izključuje možnost izdajanja večozemeljskih in večrepertoarnih dovoljenj - Dokaz - Domneva nedolžnosti)

2013/C 156/51

Jezik postopka: angleščina

Stranke

Tožeča stranka: Irish Music Rights Organisation Ltd (Dublin, Irska) (zastopnika: M. Favart, odvetnik, in D. Collins, solicitor)

Tožena stranka: Evropska komisija (zastopnika: F. Castillo de la Torre in J. Bourke, agenta)

Intervenientki v podporo tožeče stranke: International Confederation of Societies of Authors and Composers (CISAC) (Neuilly-sur-Seine, Francija) (zastopnika: J.-F. Bellis in K. Van Hove, odvetnika); in European Broadcasting Union (EBU) (Grand-Saconnex, Švica) (zastopnika: D. Waelbroeck, odvetnik, in D. Slater, solicitor)

Predmet

Predlog za razglasitev delne ničnosti Odločbe Komisije C(2008) 3435 final z dne 16. julija 2008 v zvezi s postopkom na podlagi člena 81 [ES] in člena 53 Sporazuma EGP (Zadeva COMP/C2/38.698 – CISAC).

Izrek

1. Člen 3 Odločbe Komisije C(2008) 3435 final z dne 16. julija 2008 v zvezi s postopkom na podlagi člena 81 [ES] in člena 53 Sporazuma EGP (Zadeva COMP/C2/38.698 – CISAC) se razglasi za ničnega v delu, v katerem se nanaša na Irish Music Rights Organisation Ltd.

2. V preostalem se tožba zavrne.

3. Evropski komisiji se naloži plačilo stroškov.

(1) UL C 313, 6.12.2008.